
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


                                      Bucureşti, 25 martie 2021
                                                                                             PL-x 210/2020                  

   AVIZ

   asupra
Proiectului de Lege privind organizarea şi exercitarea profesiei de etolog
În conformitate cu prevederile art.94 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege privind organizarea și exercitarea profesiei de etolog, trimis cu adresa nr. PL-x 210 din 29 aprilie 2020, înregistrat cu nr.4c-13/296 din 4 mai 2020.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 23 aprilie 2020, în condițiile articolului 75 alineatul (2) teza a III-a din Constituția României, republicată.
Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată și ale art.91 alin.(9) pct.1 din Regulamentul Camerei Deputaţilor, republicat, cu modificările și completările ulterioare.
Proiectul de lege are ca obiect de reglementare crearea cadrului juridic necesar pentru exercitarea profesiei de etolog. În prezent profesia de etolog nu este inclusă în structura Clasificării ocupațiilor din România și nici definită în cuprinsul vreunui act normativ. Conform Expunerii de motive, “etologul este absolventul de studii univeristare din domeniul biologiei ori psihologiei, … fiind specializat în relația și interacțiunea dintre om-animale, cu perspective de a deveni un om de știință care studiază comportamentul tuturor animalelor, în relație cu mediul natural, precum și cu omul și societatea umană.”
Potrivit prevederilor art.61 și 129 alin.(1) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a dezbătut proiectul de lege în şedinţa desfășurată în sistem mixt din ziua de 25 martie 2021.

Membrii Comisiei au examinat inițiativa legislativă supusă avizării, expunerea de motive, avizul favorabil al Consiliului Economic și Social, transmis prin adresa cu nr.958 din 18 februarie 2020 şi avizul favorabil cu observații și propuneri al Consiliului Legislativ, înregistrat cu nr.144 din 5 martie 2020.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a proiectului de lege, în forma transmisă Comisiei juridice, de disciplină şi imunităţi de către Biroul permanent. 
În raport de obiectul şi conţinutul reglementării, iniţiativa legislativă face parte din categoria legilor ordinare. 

                               PREŞEDINTE,                          

                    SECRETAR,

          Mihai-Alexandru Badea

                 Cristian-Tudor Băcanu
Consilier parlamentar,

